緣識  其一七
作者：宋太宗
朝代：宋

paragraphs: 君恩重，人心重，未知各各將何用。
思量二事一般情，賢愚憂樂皆相踵。
大道不見是非心，名利囂塵如幻夢。
朕緣寡昧愧周旋，未信鴉巢鷄生鳳。
此理言淺究深言，意馬能調袪恣縱。
荆棘太賤任從荒，粟麥本體隨他種。
凡夫豈料自家身，開眼如盲堪笑弄。
季於亂世遇時平，掌握縱橫誰紀頌。
善念入無邊，惡也不知痛。